Document ID: /roh_data/filtered/fineweb-2-filterrobots_roh.jsonl.gz/51996

Aleppo: Bus per evacuar ils umans traplads en viadi
- Dumengia, 18.12.2016, 12:35
Tenor l’agentura da pressa siriana uffiziala Sana è vegnida reprendida l’evacuaziun dals umans traplads ad Aleppo. Uschia hajan sa mess en viadi la dumengia bus en il reduit dals rebels en la citad siriana Aleppo.
Ils bus sajan en viadi en ils quartiers da Zabdiyé, Salaheddine, al-Machad et al-Ansari en l’ost dad Aleppo sut la supervisiun da da la Mesaglina Cotschna ed il Comité internaziunal da la Crusch Cotschna. Els duajan prender si a quels «che restan dals terrorists e da lur famiglias» scriva l’agentura siriana. Il reschim sirian dovra il pled «terrorists» per discurrer dals rebels.
Venderdi era l'evacuaziun da la part en l'ost d'Aleppo vegnida interrutta. Las Naziuns Unidas stiman ch'anc radund 30’000 persunas èn bloccadas en l'ost da la citad. Ils rebels e la regenza siriana eran sa cunvegnids ier da cuntinuar cun l'evacuaziun.
RR novitads 12:00+